גדודי עז א-דין אל-קסאם

גדודי עז א-דין אל-קסאם (בערבית: كتائب الشهيد عز الدين القسام, תעתיק מדויק: כתאא'ב אלשהיד עז אלדין אלקסאם) הם הזרוע הצבאית של ארגון הטרור האסלאמיסטי-סוני הפלסטיני חמאס. הארגון ידוע בפיגועי ההתאבדות שיזם באינתיפאדה השנייה, ברקטות שפעיליו משגרים לעבר יישובים ישראליים, ובמתקפת הפתע על ישראל שאותה הוביל. זהו הארגון הצבאי הגדול והחמוש ביותר ברצועת עזה. נכון ל-2019 היו לארגון כ-30,000 פעילים, כ-7,000 אנשי עתודה וכ-15,000 רקטות. בהיותו הזרוע הצבאית של הארגון, הארגון מיועד להוביל מתקפות טרור, פיגועים, ולחימת גרילה יחד עם ארגוני טרור אחרים בשעת מלחמה בשטח רצועת עזה וכנגד כוחות צה"ל. גדודי אל-קסאם נכללו באופן מפורש ברשימות ארגוני הטרור של האיחוד האירופי, אוסטרליה, ניו זילנד, מצרים, ובריטניה. ארגון האם של הגדודים, חמאס, נכלל ברשימות ארגוני הטרור של ארצות הברית וקנדה. מפקד הארגון לשעבר, מוחמד דף, הוכרז כטרוריסט עולמי באופן רשמי על ידי ארצות הברית. שם הזרוע מורכב מהמילים הערביות עז (תמיכה, דבקות או גאווה) א-דין (דת) אל-קסאם (מחיצה או שבירה). כמו כן, הארגון קרוי על שם השייח' עז א-דין אל-קסאם, אבי ההתנגדות הפלסטינית, שנהרג באזור ג'נין ב־1935 בידי הבריטים. תאים חמושים של הארגון כינו את עצמם בשמות מחבלים, כגון "הסטודנטים של עיאש", "הסטודנטים של המהנדס" או "חוליות יחיא עיאש", לזכרו של המחבל יחיא עיאש ("המהנדס"), שחוסל על ידי זרועות הביטחון של ישראל בשנת 1996. אידאולוגית הארגון מבוססת על שלושה עקרונות עיקריים: עקרון הסוּמוּד (صمود): היצמדות עיקשת לקרקע עליה נולדו הפליטים הפלסטינים, בין אם זו בשטחי הרשות הפלסטינית או בשטחי מדינת ישראל. עקרון הסַבְּר (صبر): אורך רוח וסבלנות לנהל את המאבק ככל שיידרש במשך דורות. עקרון השורא (شورى): התייעצות או התוועדות בין ראשי הארגון לצורך קבלת החלטות וגיבוש מדיניות. מטרת הארגון, על פי האתר הרשמי, היא "לשחרר את כל פלסטין מהכיבוש הציוני שגזל אותה בכוח מאז 1948, ולהשיג את הזכויות של הפלסטינים שנגזלו על ידי הכיבוש". בשנת 1984 השייח' אחמד יאסין, הד"ר איבראהים מקאדמה, השייח' סלאח שחאדה ואחרים החלו להיערך להקמת ארגון חמוש להתנגדות למדינת ישראל. מאמציהם התרכזו בהשגת כלי נשק לפעילויות הטרור בעתיד. בשל כך חברי הקבוצה נעצרו ואמצעי הלחימה הוחרמו. באותו הזמן הקבוצה עדיין לא נקראה "חמאס" או "גדודי עז א-דין אל-קסאם". בשנת 1986 הקים השייח' שחאדה רשת של תאי טרור בשם "אל-פלסטיניין אל-מוג'אהדין" (לוחמי הקודש הפלסטינים). הרשת התמקדה בפיגועים נגד מדינת ישראל ובטיפול במשתפי פעולה לראייתם מקרב המחנה הפלסטיני. הרשת המשיכה לעבוד עד 1989; פעולותיהם המפורסמות ביותר היו חטיפתם של שני חיילי צה"ל אילן סעדון ואבי סספורטס. חמאס, שהוקם באופן רשמי ב-14 בדצמבר 1987, יצר רשתות טרור דומות אחרות, כגון "גדודי עבדאללה עזאם" ו"מג'ד", אשר תפקידן היה איתור משת"פים. באמצע שנת 1991 נודעו גדודי עז א-דין אל-קסאם כזרוע הצבאית של חמאס. במאי 2004 ישראל פתחה במבצע קשת בענן בעקבות רצח טלי, מרב, הילה, רוני והדר חטואל והסתיים בהריגת 40 לוחמי הארגון. בספטמבר 2004 ישראל פתחה במבצע ימי תשובה בעקבות מותם של ילד קטן ופעוטה בשדרות מרקטת קסאם. המבצע הסתיים בהרג 87 מחבלים. בעקבות תוכנית ההתנתקות הכריז חמאס על הקמת "הצבא העממי" או ה"מוראביטון" ברצועת עזה. ה"מוראביטון" אמור לפעול בדומה למיליציות של חזבאללה ולמעשה להפוך את הרצועה לשטח הנמצא בפועל בשליטתה של חמאס. ה"מוראביטון" לא נועד רק נגד ישראל, אלא גם כדי להרתיע את הרשות הפלסטינית מנקיטת פעולות נגד חמאס. במהלך שנת 2006, לאחר ניצחונה של חמאס בבחירות והקמת הממשלה בראשותו של אסמאעיל הנייה, הכריזה התנועה על הקמת כוח מבצעי ברחבי רצועת עזה. הדבר גרר את עימות חמאס–פת"ח ברצועת עזה, וכך בהדרגתיות (ובכוח) נטל חמאס את האחריות הביטחונית בעזה מידי מנגנוני הביטחון הפלסטיניים הרשמיים, המזוהים עם תנועת פת"ח. בנובמבר 2006 ישראל פתחה במבצע גשמי קיץ בעקבות הרג שני חיילי צה"ל וחטיפת חייל אחד. המבצע הסתיים עם הרג 270 מחבלי הארגון. בפברואר 2008 ישראל פתחה במבצע חורף חם שהחל ברצח אזרח ישראל במכללת ספיר והסתיים עם 112 מחבלים הרוגים. בשלהי שנת 2008 ישראל פתחה במבצע עופרת יצוקה בעקבות ירי לעבר ישראל, מבצע שהסתיים עם 871 מחבלים הרוגים. בשנת 2012 ישראל פתחה במבצע עמוד ענן עם חיסול מפקד הארגון בפועל, אחמד ג'עברי, והסתיים עם 155 מחבלים הרוגים. בשנת 2014 פעילי הארגון ביהודה ושומרון רצחו את שלושת הנערים איל יפרח, גיל-עד שער ונפתלי פרנקל. במקביל, החל ירי רקטי כבד על ישראל מרצועת עזה. בעקבות זאת צה"ל פתח במבצע צוק איתן שהסתיים עם 1,408 מחבלים הרוגים. בשנת 2018 הארגון הוביל את העימותים בגבול ישראל–רצועת עזה. במהלך העימותים אלף רקטות שוּגְרוּ מרצועת עזה לעבר ישראל. בתגובה צה"ל בִּיצַע 865 תְקיפות ברצועה, רובן נגד חמאס, והושמדו 15 מנהרות של גדודי עז א-דין אל-קסאם. קטע זה עוסק באירוע אקטואלי או מתמשך. הנתונים בנושא זה משתנים במהירות או בהתמדה, ועל כן ייתכן שהם חלקיים, לא מדויקים או לא מעודכנים. ב-7 באוקטובר 2023 פתח חמאס במבצע "מבול אל-אקצא" – מתקפת פתע על ישראל – שבמסגרתו חדרו כ-3,000 מחבלים ליישובי עוטף עזה, טבחו ביותר מ-1,200 ישראלים ואזרחים ממדינות אחרות, פצעו יותר מ-2,500, חטפו כ-250 אזרחים וחיילים לרצועת עזה, וביצעו מעשי אונס ועינויים. בתגובה יצאה ישראל למלחמת חרבות ברזל, שכללה הפצצה נרחבת ברצועת עזה, ובהמשך תמרון קרקעי במסגרתו נכבשו חלקים גדולים מרצועת עזה בידי צה"ל. בנוסף חיסלה ישראל רבים מבחרי הארגון, לרבות מוחמד דף ומרואן עיסא. בשנת 2005 מנה הארגון כ-15,000 פעילים. לפי מרכז המידע למודיעין וטרור, בשנת 2008 מנה הארגון כ-20,000 מחבלים חמושים. עד 2019 התעצם לכ-30,000 פעילים ועוד 7,000 אנשי עתודה, ולפי דיווחים והערכות אחרות, לרשותו היו כ-40,000 פעילים בשנים 2021-2023. מבנה הארגון הוא כשל צבא. הוא מחולק לחמש חטיבות גרעיניות, בהתאם לערים המרכיבות את הרצועה: עזה, ח'אן יונס, צפון הרצועה, מחנות המרכז ורפיח. כל חטיבה מורכבת ממספר גדודים, וכל גדוד מורכב ממספר פלוגות כגון פלוגת נוח'בה, פלוגת חיל רגלים, קומנדו ימי, וכו'. כמו כן הפלוגות מחולקות למחלקות וחוליות. בעבר הגדודים היו מאורגנים בתצורה של 6 חטיבות מרחביות. לוחמי הארגון מתפקדים כחיילים ועוברים הכשרה צבאית בנושאים שונים (מטענים, נ"ט, וכו'), באופן מקומי ברצועה או באיראן (כשהדבר מתאפשר). נוסף לכך לארגון ישנן יחידות מטה כגון המודיעין הצבאי, הייצור, ההסברה, התקשורת וכו'. חטיבת צפון הרצועה היא החטיבה השנייה בגודלה בארגון הטרור חמאס, וערב מלחמת חרבות ברזל מנתה כ-5,500 מחבלים. עד למלחמת חרבות ברזל עמדו בראשה אחמד ע'נדור וסגנו ואאל רג'ב. לפני כן, סגן מפקד החטיבה היה איימן מנסור, שנהרג בסכסוך משפחות ביוני 2023 ותפקד גם כמג"ד. גדוד בית לאהיא. עד למלחמת חרבות ברזל פיקד עליו נסים אבו עג'ינה. בעבר פיקד עליו גם אחמד חמודה. גדוד בית חאנון. עד למלחמת חרבות ברזל פיקד עליו חסין פיאצ׳. גדוד מערב ג'באליה. גדוד מזרח ג'באליה. גדוד מרכז ג׳באליה. עד למלחמת חרבות ברזל פיקד עליו אבארהים ביארי גדוד כפר ג'באליה חטיבת עזה היא החטיבה הגדולה בארגון הטרור חמאס, ובעבר הייתה מחולקת לחטיבת צפון העיר עזה ודרום העיר עזה. ערב מלחמת חרבות ברזל מנתה כ-9,000 מחבלים. מאז 2021 בראש החטיבה עומדים מפקד החטיבה עז א-דין אל חדאד וסגנו אחמד שמאלי. מ-2017 ועד למבצע שומר החומות ב-2021 פיקד עליה באסם עיסא. כמו כן בעבר פיקד עליה גם ראא'ד סעד. גדוד שאטי. עד למלחמת חרבות ברזל פיקד עליו הית'ם חואג'רי גדוד שג'אעייה. מ-2010 ועד למלחמת חרבות ברזל פיקד עליו ווסאם פרחאת. ערב המערכה מנה כ-1,200 מחבלים. גדוד צברא תל אל-הווא. עד למלחמת חרבות ברזל פיקד עליו מוסטפא דלול. גדוד זייתון. מפקד עליו עימאד אסלים. כמו כן, בזמן מבצע שומר החומות ב-2021 פיקד עליו יוסף עבד אלואהב, ועד ל-2016 פיקד עליו מחמוד אשתווי (שהוצא להורג על ידי חמאס). גדוד אל פורקן (שיח' רדואן). מ-2020 ועד למלחמת חרבות ברזל פיקד עליו ג'בר חסן עזיז. בזמן מבצע צוק איתן פיקד עליו ח'אלד מנאעמה. גדוד דרג' תופאח. עד למלחמת חרבות ברזל פיקד עליו ראפת עבאס. לפני כן, עד ל-2008 פיקד עליו אשרף מושתהא, אז נהרג בתקרית בעזה. חטיבת מחנות המרכז אחראית על מרחב מחנות הפליטים שבמרכז רצועת עזה. עד למלחמת חרבות ברזל פיקד על החטיבה איימן נופל. בעבר פיקד עליה גם ע'אזי אבו טמאעה (נהרג במלחמת חרבות ברזל ביחד עם מרואן עיסא). גדוד דיר אל-בלח. עד למלחמת חרבות ברזל פיקד עליו ואיל עספה. גדוד אל-בורייג'. עד למלחמת חרבות ברזל פיקד עליו איאד טיב. ערב המערכה מנה כ-1,000 מחבלים. גדוד נוסייראת. עד למלחמת חרבות ברזל פיקד עליו אסמאעיל סראג'. גדוד מע'אזי. מאז 2016 ועד למלחמת חרבות ברזל פיקד על החטיבה ראפע סאלמה (שחוסל במהלך ההתנקשות במוחמד דף). לפני כן, פיקד עליה מחמד סנואר. גדוד מזרח ח'אן יונס. עד ל-2018 פיקד עליו נור בראכה (נהרג בתקרית היתקלות בח'אן יונס בנובמבר 2018). גדוד מערב ח'אן יונס. עד למלחמת חרבות ברזל פיקד עליו מדחת מבאשר. גדוד דרום ח'אן יונס. מפקד עליו מהדי כוארע. גדוד צפון ח'אן יונס (אזור אל-קרארה). עד למלחמת חרבות ברזל פיקד עליו תיסיר מבשאר. לפני כן, פיקד על הגדוד גם ראפע סלאמה. חטיבת רפיח בנויה מאלפי מחבלים חמושים, אך נחשבת לקטנה וחלשה יותר ביחס לחטיבות חמאס האחרות. מאז 2014 מפקד על החטיבה מוחמד שבאנה. עד למבצע צוק איתן ב-2014 פיקד עליה ראאד אל-עטאר. גדוד דרום רפיח (מחנה הפליטים יבנא) גדוד מזרח רפיח. מפקד עליו "אבו אחמד" אל-בוואב. גדוד מערב רפיח (מחנה הפליטים תל א-סולטאן). מאז 2017 ועד למלחמת חרבות ברזל פיקד עליו מחמוד חמדאן. גדוד צפון רפיח (מחנה הפליטים א-שאבורה) ערך מורחב – נוח'בה חלק מפלוגות הזרוע משתייכות ליחידת עילית הנקראת א-נוח'בה (בערבית: النخبة – "המובחרת") ובה כ-5,000 לוחמים נכון לשנת 2016. מטרת היחידה לבצע תקיפות בשטח ישראל דרך המנהרות ההתקפיות אך היא מתאמנת גם בפעולות הגנה בשטח הרצועה. הם מתמקדים בחדירה לשטח ישראל, בהסתערות על מוצבים וסיורים, בהרג חיילים ובהשמדת אמצעי לחימה. כמו כן הם מתאמנים על נסיגה דרך המנהרות עם שבויים או עם גופות חיילים, כדי שישמשו קלפי מיקוח לשחרור אסירים ביטחוניים. לוחמיה מתאמנים באינטנסיביות והם מצוידים באמצעי לחימה מתקדמים ומדויקים. אנשי הנוח'בה מתמחים בקרבות גרילה, בירי נ"ט מתקדם, בצליפה, בניווט, בחבלה, בהסוואה, בלחימה במנהרות ובמבצעים מיוחדים. הם נחשבים כנשק יום הדין של חמאס בביצוע פיגועים מורכבים. היחידה מחולקת לפלוגות ולכיתות, והן מפוזרות בין הגדודים שונים, המוצבים לפי חלוקה גאוגרפית. רמת המידור של היחידה היא מהגבוהות שיש בארגון. במהלך מבצע צוק איתן, ניסו מחבלים מהיחידה לחדור לשטח ישראל באמצעות מנהרות חוצות גבול. במהלך המבצע נהרגו 11 חיילים ישראלים בשלושה מקרי חדירה לשטח ישראל. הנוח'בה הובילה ב־7 באוקטובר 2023 את מתקפת הפתע על ישראל, במהלכה השתלטו אנשיה על מוצבי צה"ל בעוטף עזה, רצחו, חטפו, עינו ואנסו ישראלים רבים, בהם זקנים, נשים, תינוקות וילדים. בבלימת הפלישה הרגו כוחות צה"ל למעלה מ־1,600 מהמחבלים. ב-14 באוקטובר נהרג עלי קאדי, מפקד כוח בנח'בה, על ידי כלי טיס של צה"ל, במהלך מלחמת חרבות ברזל. הקומנדו הימי משמש לביצוע פעולות מורכבות בשטח ישראל. בשונה מהנוח'בה, הקומנדו הימי מיועד לבצע פעולות נגד כלי שיט ישראליים, נכסים אסטרטגיים כגון אסדות גז ונמלים ולחדור לשטח ישראל באמצעות החפה או צלילה על מנת לתקוף יעד יבשתי. היחידה נחשפה באופן רשמי במרץ 2014, אולם היא הוקמה כמה שנים לפני כן. ביום הראשון של מבצע צוק איתן, ב-8 ביולי 2014, חדרה חוליית מחבלים מהיחידה לחוף זיקים וחוסלה על ידי כוחות צה"ל. עם זאת, לאחר כ־40 דקות של שהייה על החוף אחד מהם הצליח להצמיד מטען חבלה לטנק ולפוצץ אותו, אך לא היו נפגעים. לאחר מבצע צוק איתן חמאס השקיע רבות בקידום הקומנדו הימי. באמצעות המימד התת-ימי, חמאס מתכנן לבצע פיגועים בעומק האסטרטגי של ישראל. כך למשל לשגר טילי נ"ט מקרוב לעבר ארובות תחנת הכוח רוטנברג שבדרום אשקלון. על ידי כך ישיג "תמונת ניצחון". אפשרות נוספת היא צלילה למרחב שבין אשקלון לאשדוד ושיגור טילים מהקרקע לעבר אונייות סוחר העוגנות בנמל אשדוד. זאת כדי לשתק את הסחר הימי של ישראל בתקופת הלחימה. באוגוסט 2016 נחשף מעגן שנבנה עבור היחידה הימית של חמאס, הכולל מגדל פיקוח ותצפית. על פי המידע של מספן המודיעין בחיל הים הישראלי, הקומנדו הימי מונה עשרות עד מאות לוחמים מאומנים, ומצויד בעשרות ערכות צלילה מהמתקדמות בעולם ובעלות יכולת צלילה בעומק, של עד ארבע שעות. בנוסף, הלוחמים מצוידים בשעוני מחשב צלילה מתקדמים ואף בסקוטרים תת-ימיים, המגדילים את מרחק הצלילה ואת מהירותה כדי שהצוללן לא יתעייף לפני הלחימה על החוף. הקומנדו הימי של חמאס מקפיד על מידור מבצעי. לוחמי היחידה עוברים אימונים קשים ונמרצים, הכוללים צלילה מבצעית תוך נשיאת אמצעי לחימה רבים, חבלה ימית, הפעלת כלי שיט (כדוגמת סירות ואופנועי ים) לתקיפה, לוחמה אמפיבית, לוחמת חי"ר ושימוש במגוון רחב של כלי נשק. במבצע שומר החומות נחשף כי הקומנדו הימי מחזיק בצוללות אוטונומיות בלתי מאוישות (אנ') היכולות לשאת 50 קילוגרם של חומר נפץ. נוסף ליכולות היבשתיות והימיות, הארגון מחזיק אוסף של כטב"מים וכלי טיס נוספים. כלי הטיס של הארגון בעלי יכולת צילום, ולעיתים בעלי יכולת הטלה. המזל"טים בעלי יכולת טיסה למרחקים ארוכים ומסוגלים להגיע צפונה לגוש דן. על פי הערכה, ב-2023 בידי אנשיו מאות בודדות של מל"טים, טיסנים ורחפנים. קיים חשש שהמזל"טים יישאו חומר נפץ באופן מאולתר וישמשו כמזל"טי נפץ "מתאבדים", אם כי פוטנציאל הנזק שלהם קטן משל רקטות. בנוסף לכלי הטיס, חמאס מפעיל גם אמצעים אחרים, כמו מצנחי רחיפה, בהם השתמש למשל במתקפת הפתע על ישראל. בשנת 2010 מפקד חוליה שנחקר על ידי השב"כ סיפר כי גויס לכוח מיוחד שנשלח למלזיה לצורך אימונים במצנחי רחיפה. עמו יצאו כעשרה פעילים נוספים מגדודים שונים, אשר התאמנו כשבוע בהטסת מצנחי רחיפה, כדי לבצע פיגוע חדירה בישראל. ארבע שנים לאחר מכן זומנו הפעילים לאימון נוסף, הפעם ברצועה. עד למלחמת חרבות ברזל, אחראי המערך האווירי היה עאצם אבו רכבה. כמו כן, במהלך המלחמה חוסלו בכירים אחרים במערך. לאחר השתלטות חמאס על הרצועה ב-2007, החלו בזרוע הצבאית לפתח את מערך כלי הטיס הבלתי מאוישים, על בסיס ידע שנרכש באיראן ובסוריה. אבי התוכנית היה בכיר חמאס עדנאן אל־ע'ול, שנהרג בידי ישראל ב־2004. חיל האוויר הישראלי תקף במספר מקרים את מחסני המזל"טים של חמאס. כך למשל במבצע עמוד ענן תקף מחסן מזל"טים בשלבי פיתוח מתקדמים, שהיו בעלי יכולות תקיפה מדויקות ויכולות איסוף מודיעין איכותי. במבצע צוק איתן חיל האוויר יירט מזל"ט של הזרוע הצבאית אשר חדר לשטח ישראל. ב־25 ביוני 2015 התרסק מזל"ט בסמוך לגדר המערכת. ב־20 בספטמבר 2016 יורט מזל"ט שטס על קו החוף ברצועה, אף על פי שלא חדר לשטח מדינת ישראל. ב-2016 נורה למוות מוחמד א-זווארי, שהיה מהנדס תעופה בזרוע הצבאית של חמאס. ערך מורחב – ייצור נשק על ידי ארגונים פלסטינים יחידת הייצור של הארגון אחראית על הייצור המקומי של חלק גדול מאמצעי הלחימה בהם משתמשים הגדודים, בהם רקטות וטילים (M-75, J-80, עיאש 250, וכו'), נשק נגד טנקים (RPG-7, יאסין, וכו'), מטענים, רימונים, וכן נשק קל. הייצור מתבצע באמצעות עשרות אתרי ייצור המפוזרים ברחבי הרצועה, הכוללים מחרטות לייצור מנועים וצינורות, סדנאות כימיות לייצור דלקים (למשל בעזרת AP) וחומרי נפץ, מטענים, ועוד. המטה מורכב ממספר מחלקות, ביניהם: מחלקת פיתוח ופרויקטים, האחרית על פיתוח אמצעי לחימה חדשים ושיפור אמצעי לחימה קיימים. עד למבצע שומר החומות עמד בראשה ג’מאל א-זבדה. מחלקת מהנדסים. עד למבצע שומר החומות עמד בראשה חאזם ח'טיב מחלקת ציוד תעשייתי. עד למבצע שומר החומות עמד בראשה וליד שמאלי. מחלקת מכניקה מחלקת כימיה, העוסקת בייצור דלקים, חומרי נפץ וכו' לאורך השנים צה"ל חיסל מספר בכירים במערך ופגע באתרים שלו, למשל במבצע שומר החומות ב-2021 אז צה"ל חיסל יותר מ-6 בכירים במערך, בניהם חאזם ח'טיב, שהיה גם סגן המערך. במלחמת חרבות ברזל צה"ל איתר והשמיד מספר משמעותי של מחרטות ואתרי ייצור של המערך. נכון ל-2024 מפקד על המערך ראא'ד סעד. הארגון מחזיק ביחידת מודיעין מטה אשר אחראית על איסוף מודיעין על הצבא הישראלי ועל ישראל במספר שיטות. היחידה מונה כ-2,100 פעילים והיא מחולקת למספר מחלקות, לדוגמה: יחידת תצפיות, האחראית על הפעלת מערכי מצלמות בקרבת גבול ישראל וניתוח הצילומים כדי לגלות מוצבים צבאיים, סד"כ כוחות, מצלמות רואה-יורה, שגרת פעילות, מכשולים וכו'. כמו כן היחידה אחראית על התראה וניטור של תנועות כוחות צה"ל בתוך הרצועה באמצעות רשת מצלמות וכן פעילים מתצפתים. עד למלחמת חרבות ברזל עמד בראשה עבד אל־עזיז רנתיסי. יחידת סייבר ויחידה וטכנית, האחראיות על איסוף מידע על צה"ל באמצעות האינטרנט. פעולות היחידה כוללת פריצה לטלפונים של חיילים באמצעות פיתוי ברשתות החברתיות, פריצה לאתרי אינטרנט ישראליים בעלי משמעות צבאית (למשל, פריצה למערכות החשמל של קיבוץ מפלסים ושל בסיסים צבאיים, פריצה למצלמות באינטרנט באזור העוטף, ופריצה למערכת מסר לאומי), ועוד. עד למבצע שומר החומות ב-2021 עמד בראש המחלקה הטכנית סאמי רצ'ואן, ובראש מחלקת הסייבר עמד ג'ומעה טחלה. יחידת סיגינט (מודיעין אותות), האחראית להפעלה של מערכות האזנה לרשתות קשר צה"ליות גלויות (לדוגמה באזורי האימונים בנגב, שמרוחקים מספר קילומטרים מהרצועה). במבצע עופרת יצוקה נמצאו סורקי תדרים של היחידה, מכוונות לתדרי הקשר של צה"ל בתוך הרצועה. יחידת ידיעות ומודיעין גלוי (אוסינט), האחראית על איסוף וליקוט מידע שמתפרסם בתקשורת הישראלית וברשתות החברתיות, למשל מידע על בסיסי צה"ל או מיקומים של מערכות כיפת ברזל. יחידת הפעלת סוכנים (יומינט), האחראית על הפעלת פעילים בתוך ישראל כדי לאסוף מידע על בסיסים צבאיים, ועל ניסיונות גיוס של מקורות בישראל. ב-2020 פורסם כי היחידה גייסה שני סוכנים מתל אביב ומלוד. יחידת ריגול נגדי, האחראית על מניעת זליגת מידע לישראל. בראש היחידה עמד ואא'ל עיסא. אחד ממייסדי מחלקת המודיעין, ומי שעמד בראשה לפחות החל מ־2010, הוא מוחמד חמיס דבאבש, שעמד בראשה עד 2022, וחוסל על ידי ישראל במלחמת חרבות ברזל. בזמן מבצע שומר החומות פיקד על המחלקה מוחמד יאזורי. בעבר עמד בראש המחלקה גם איימן נופל, שחוסל במלחמה. כמו כן, סגן מחלקת המודיעין, שאדי בארוד, חוסל במלחמה. נכון ל-2024 מפקד על המחלקה מחמד עודה. מטה הגדה המערבית היא יחידת לחימה שהוקמה על ידי משוחררי עסקת שליט שמקורם בגדה המערבית אך שוחררו לרצועת עזה עקב התנגדות של ישראל. מטרתה הבלעדית של היחידה היא ליזום פיגועי טרור בתוך שטחי יהודה ושומרון באמצעות הקשר שאנשיה מנהלים עם אנשי קשר בגדה. בראש היחידה עמד מאזן פוקהא עד לחיסולו ב-24 במרץ 2017. חברים אחרים ביחידה הם סאלח אל-ערורי אשר שלט ביחידה מחו"ל ועבד אל-רחמן רנימאת. היחידה שילחה מספר פיגועי התאבדות ביהודה ושומרון ומזרח ירושלים במסגרת "אינתיפאדת הסכינים". פיגועים רבים נוספים נמנעו וסוכלו על ידי פעילות שירות הביטחון הכללי והרשות הפלסטינית. עד למלחמת חרבות ברזל בראש היחידה עמד יאסין רביע. ברשות הארגון כמה עשרות אלפי רובי סער AK-47, מאות אלפי רימוני יד, כמה עשרות משגרים ניידים ונייחים וכמה מאות רקטות המאוחסנות בדירים תת-קרקעיים ברצועת עזה, לרוב מתחת לגני ילדים ובתי עלמין. בנוסף לכך הארגון מחזיק גם בכמות קטנה של נשק ישראלי, אשר נגנב מבסיסים צבאיים ומחיילים בתקריות כגון מתקפת הפתע על ישראל. נשק קל: רובי סער מדגמי AK-47 ונגזרותיו, רובי M16 ונגזרותיו ורובה הבולפאפ הסיני QBZ. מקלעים, בהם מקלע RPD ומקלע PK, מקלע MG-3 ומקלע כבד Dshk. רובה צלפים דרגונוב בקליבר 54×7.62 מ"מ. רובה צלפים "ע'ול" בקליברים 12.7 מ"מ ו-14.5 מ"מ. רובה זה הוא הסבה של רובי שטייר HS.50 שנמכרו לאיראן ומשם עברו לחמאס. מקלע הרימונים הסיני 35 מ"מ QLZ - 87. מטעני חבלה: מטען צד ומטען קלע – נועדו לפגיעה בכלי רכב ונגמ"שים. מטען גחון – מטען כבד המוטמן בתוך האדמה ומטרתו להשבית טנקים ושאר סוגי רכב קרבי משוריין. בשל הכמות הרבה של חומר נפץ שהוא מכיל, הוא מסוכן מאוד וקטלני. נשק נגד טנקים: אל-בתאר, אל-באנא ואל-יאסין - שלושה דורות של רקטות נ"ט מפיתוח ותוצרת פלסטינית, שהתגלו כלא אפקטיביות בחלקן. רקטות נגד טנקים מדגם M-72 לאו. מטול הנושא רימון/רקטה נגד טנקים מדגם RPG-7 – הנשק המועדף על ידי מיליציות המשתמשות בצלפים נגד חילות שריון; חמאס מצויד גם ברקטות עם רש"ק תרמובארי. רקטות נגד טנקים מדגם RPG-26 – הגיעו לחמאס מאיראן, שרכשה אותן מרוסיה. רקטות נגד טנקים מדגם RPG-29 – הגיעו לחמאס מאיראן, שרכשה אותן מרוסיה. טילים נגד טנקים מדגם 9M133 קורנט – משמש את הארגון לירי על טנקים, נגמ"שי צה"ל, על ג'יפים ואף על לוחמי חי"ר, וכן משמש אותם לירי על כלי רכב אזרחיים, בתים ואזרחים. טילים נגד טנקים מדגם 9M111 פאגוט. טילים נגד טנקים מדגם רעד: טיל איראני המבוסס על הסאגר הסובייטי. נשק נ"מ: 9K32 סטרלה-2: משמש ליירוט מטוסים ומסוקים. Misagh-1: גרסה איראנית של טיל הנ"מ QW-1 הסיני, שהוא חיקוי לטיל 9K38 איגלה הרוסי. ערך מורחב – ארטילריה רקטית מאז סגירת מנהרות ההברחה ממצרים בשנת 2013 על ידי עבד אל-פתאח א-סיסי מיוצרות הרקטות במפעלים תת-קרקעיים ברצועת עזה. ערב מבצע צוק איתן היו בידי חמאס כ־11 אלף רקטות, רובן לטווחים קצרים ומקצתן לטווחים ארוכים (עד כ־160 קילומטרים). בתום הלחימה, כתוצאה מירי מסיבי לעבר ישראל (כ-4,000 רקטות) ותקיפות מצד ישראל, נותר בידי חמאס כשליש ממספר הרקטות המקורי. לפיכך הציב חמאס בעדיפות גבוהה את הגדלת מלאי הרקטות ופצצות המרגמה ושיפור יכולותיהן הטכניות. לאור לקחי הלחימה במבצע 'צוק איתן' וכן עקב קשיים להבריח לשטח הרצועה מחצי־האי סיני רקטות תקניות ארוכות טווח, חמאס מדגיש את ההצטיידות בנשק תלול מסלול לטווחים קצרים. כשנה וחצי אחרי 'צוק איתן' הוערך בישראל כי חמאס הספיק לחדש את מלאי הרקטות שהיה בידיו ערב העימות, אם כי רובן קצרות טווח. מכיוון שרובן מייצור מקומי, דיוקן נופל מזה של רקטות תקניות. במהלך המבצע הידלדלה כמות הרקטות של הארגון בכשני שלישים. זאת בעקבות השיגור המסיבי לצד התקפות ישראליות על מחסני הארגון. לאחר המבצע חידש את המערך וב-2018 כבר היה ברשותו מאגר גדול יותר. פעילות צה"ל ברצועה לאורך 2018 הפחיתה את מספר הרקטות לכ-6,000. עשרות רקטות לטווח של 100 ק"מ, מאות לטווח של 80 ק"מ, 1,500 לטווח של עד 45 ק"מ ואלפים בודדים לטווח של 20 ק"מ. ערב "מלחמת חרבות ברזל" היו לחמאס על פי הערכות כ-18,000-20,000 רקטות לטווחים שונים, כגון רקטות מדגם באדר לטווח קצר, פאג'ר 5 לטווח של 75–80 ק"מ הכולל את אזור גוש דן עם 90 ק"ג חומר נפץ, רקטה מדגם R-160 או באדר 3 לטווח 160 ק"מ וכושר נשיאה של 250 ק"ג חומר נפץ ודגם עייש שמגיע למרחק 250 ק"מ. במהלך מלחמת חרבות ברזל, חמאס ירה לשטח מדינת ישראל מעל 9,000 רקטות ופצצות מרגמה. במהלך התמרון צה"ל השמיד אלפי רקטות מדגמים וסוגים שונים, ולפי הערכות מחודש ינואר 2024 לחמאס נשארו כמה מאות בודדות. פצצות מרגמה – כלי ירייה ארטילרי פשוט, המורכב מקנה מתכתי המחובר למשטח, אשר יורה פצצות במסלול תלול בלבד. מרגמה 82: כלי תקני מעודפי חזבאללה וצבא לוב המשמש לירי על יישובי עוטף עזה. מרגמה 120: מרגמה כבדה לטווח מספר קילומטרים. משמשת בעיקר לירי מחורבות שדה התעופה דהנייה ליישובים על גבול ישראל-מצרים ויישובי עוטף עזה. קסאם – רקטה פרימיטיבית קצרת-טווח (עד 10 ק"מ) בייצור מקומי. הרקטה מורכבת מצינור מתכת פשוט הממולא בחומר נפץ. הדגמים הראשונים היו עשויים מעמודי תמרורים. בעלת דיוק נמוך. קסאם 1: בעלת טווח מרבי של 3 ק"מ וראש נפץ במשקל חצי קילו. קסאם 2: בעלת טווח של עד 8 ק"מ וראש נפץ במשקל 5–7 ק"ג. קסאם 3: בעלת טווח של 10 ק"מ וראש נפץ במשקל 10–20 ק"ג. גראד - רקטה רוסית לטווח קצר-בינוני (עד 40 ק"מ) ובעלת ראש נפץ במשקל 20 ק"ג. WS-1E – שדרוג סיני של הגראד שהגיע לטווח של 45 ק"מ עם ראשי נפץ במשקל 18–22 ק"ג. S-40 – רקטה בעלת טווח קצר-בינוני (40 ק"מ) וראש נפץ של 20 ק"ג. S-55 – רקטה בעלת טווח בינוני (55 ק"מ) וראש נפץ של 40 ק"ג. פג'ר – רקטה איראנית מתקדמת לטווח בינוני-ארוך, תלוי בדגם. פג'ר 3 – רקטה לטווח קצר-בינוני (עד 45 ק"מ) הנושאת ראש נפץ של 45 ק"ג. פג'ר 5 – רקטה ארוכת-טווח (עד 75 ק"מ) הנושאת ראש נפץ של 90 ק"ג. M-75 – רקטה ארוכת-טווח (עד 75 ק"מ) הנושאת ראש נפץ במשקל 10 ק"ג ומהווה גרסה מקומית של פאג'ר 5 האיראני. הרקטה אינה מצוידת במערכת הנחיה כך שדיוקה מוגבל. נקראת על שם ד"ר איבראהים מקאדמה. M-90 - רקטה ארוכת-טווח (עד 90 ק"מ), גרסה משופרת של רקטת ה-M-75, שהוצגה לראשונה במלחמת חרבות ברזל, אז גם שוגרה לראשונה לעבר מרכז ישראל. SH-85 – רקטה ארוכת-טווח (עד 85 ק"מ) המיוצרת על ידי חמאס. J-80 – רקטה ארוכת-טווח (עד 80 ק"מ) המיוצרת על ידי חמאס, עם ראש נפץ במשקל 20 ק"ג. כינויה ניתן לה על שם בכיר חמאס לשעבר אחמד ג'עברי, שנהרג ב-2012. J-90 – רקטה ארוכת-טווח (עד 90 ק"מ) המיוצרת על ידי חמאס. A-120 – רקטה ארוכת-טווח (עד 120 ק"מ) בעלת ראש קרב של כ-100 ק"ג. נעשה בה שימוש ראשון במסגרת מבצע שומר החומות כששוגרה לעבר אזור ירושלים. קרויה על שמו של ראאד אל-עטאר. R-160 – רקטה ארוכת-טווח (עד 160 ק"מ) בעלת ראש קרבי קטן. במבצע 'צוק איתן' רקטה מדגם זה הגיעה עד חיפה (120 ק"מ). נקראת על שם עבד אל-עזיז א-רנתיסי. M-302 – רקטה ארוכת-טווח (עד 90–200 ק"מ, תלוי בדגם) המהווה שכפול סורי של רקטה סינית דומה. M-302 A: בעלת טווח מרבי של 90 ק"מ וראש נפץ במשקל 170 ק"ג. M-302 B: בעלת טווח של עד 100 ק"ג וראש נפץ במשקל 175 ק"ג. M-302 C: בעלת טווח של 140 ק"מ וראש נפץ במשקל 140 ק"ג. M-302 D: בעלת טווח של 160 ק"מ וראש נפץ במשקל 144 ק"ג. M-302 E: בעלת טווח של 200 ק"מ וראש נפץ במשקל 125 ק"ג. עיאש 250 – רקטה ארוכת-טווח (עד 250 ק"מ) הקרויה על שמו של יחיא עיאש. שוגרה לראשונה במהלך מבצע שומר החומות לעבר נמל התעופה רמון. עפיפוני תבערה – עפיפון אליו קשור בחוט מכל דלק קטן ובו רצועת בד בוערת. העפיפון משוגר ונישא על גבי רוחות מערביות מעבר לגדר. כשנוחת בצד הישראלי הוא מצית שדות חקלאיים או יערות בישובי הנגב המערבי. בלוני תבערה (או פצצת בלון) – מספר בלונים המנופחים בעזרת גז קל וקשורים אחד לשני. הם נושאים חומרי דליקה ובעירה ונעים עם הרוח. מטרתם להצית שריפות בשדות חקלאיים צמודי גבול. בלוני נפץ – מספר בלונים הקשורים לחומר נפץ ונעים עם הרוח מרצועת עזה לכיוון ישראל. מטרתם להפריע לתושבי עוטף עזה בעזרת פיצוצים רועשים. בחודש יוני 2019, הופרח לראשונה רימון מאולתר שאף נועד לפגוע פיזית בתושבים אך לא עשה כן. היתרון העיקרי של השלושה האחרונים הוא שהם חמורים מספיק כדי להפריע לחייהם של תושבי עוטף עזה וחקלאיהם אך לא חמורים מספיק כדי לגרור תגובה נרחבת מצד ישראל (למעט הרחבת וצימצום מרחב הדיג העזתי). ערכים מורחבים – מנהרות הברחה ברצועת עזה, מנהרות לחימה ברצועת עזה הנשק האסטרטגי החשוב ביותר של הגדודים הוא מנהרות הלחימה וההברחה משלושה סוגים שונים: מנהרות פיקוד ושליטה: משמשות את הארגון במעבר מבונקר תת-קרקעי אחד למשנהו, למארבים ומסירת הודעות. מנהרות ההברחה: מנהרות שהיו מתחת לציר פילדלפי וכעת אטומות. שימשו להעברת ציוד לחימה וציוד כללי ממצרים. מנהרות התקיפה: מנהרות שנבנו מאז תוכנית ההתנתקות והושמדו במבצע צוק איתן. בסה"כ קיימות ברצועת עזה כ-5,000 מנהרות המשמשות לפיקוד, בקרה, תנועה ואספקה. בעבר החזיק הארגון במספר מנהרות על ציר פילדלפי, אשר נהרסו ברובן על ידי צבא מצרים. הארגון נוהג לשתף פעולה עם עוד שמונה ארגונים ברצועת עזה. לעיתים מתאם איתם את הירי לעבר ישראל ולעיתים מקבל או כופה עליהם להשתתף בהפסקות אש: הג'יהאד האסלאמי הפלסטיני גדודי חללי אל-אקצא חטיבות צלאח א-דין ועדות ההתנגדות העממית אנצאר בית אל-מקדס גדודי נאצר צלאח א-דין צבא האסלאם (עזה): ארגון שאחראי על חטיפת גלעד שליט והעברתו לחמאס. החזית הדמוקרטית לשחרור פלסטין: הארגון הוותיק ביותר ברצועה. השתתף ביחד עם חמאס והג'יהאד האסלאמי הפלסטיני בשיחות קהיר על הפסקת אש בזמן מבצע צוק איתן. כמו כן משתף הארגון פעולה עם ארגונים אחים בטריטוריות אחרות: חזבאללה בלבנון, גדודי חללי אל-אקצא ברשות הפלסטינית, וארגון מג'לס שורא אל-מוג'אהדין פי אכנאף בית אל-מקדס בסיני. יחיא סנוואר, ראש החמאס בעזה, אחד ממייסדי הזרוע הצבאית של חמאס, ואחיו הגדול של מוחמד סנוואר מוחמד סנוואר, ראש אגף המבצעים, חבר המועצה הצבאית ומפקד חטיבת ח'אן יונס לשעבר עז א-דין אל-חדאד, מפקד חטיבת עזה בזרוע הצבאית מוחמד שבאנה, מפקד חטיבת רפיח בזרוע הצבאית עימאד עקל, ראש מערך העורף, פעיל בזרוע הצבאית של חמאס, איש חבלה בכיר. ראאד סעד, ראש מערך ייצור האמל"ח, לשעבר ראש אגף המבצעים בזרוע הצבאית. מוחמד עודה, ראש מטה המודיעין הצבאי. תאופיק אבו נעים, ראש מנגנוני הביטחון של חמאס ברצועת עזה. דיראר אבו סיסי, ממהנדסי החמאס, מנהל האקדמיה הצבאית של החמאס ברצועת עזה (עצור בישראל). ג'מאל אבו האשם, מבכירי הזרוע הצבאית של חמאס. עימאד א-דין מוחמד עבד אל-האדי, מחבל בכיר בחמאס, מתמחה בחבלה. חסן חלואה, פעיל חמאס מרמאללה (כלוא בקציעות). אבו עוביידה, דובר הזרוע הצבאית. פתחי חמאד, מפקד ארגון הצללים "מגיני אל-אקצא" ואחראי על מנגנוני הביטחון ברצועת עזה. עימאד חסן אברהים עקל היה ראש הזרוע הצבאית הראשון של חמאס. נהרג בשנת 1993 בהתקלות עם מסתערבים ברצועת עזה. כאמל כחיל, היה סגנו של יחיא עיאש ("המהנדס"), ראש הזרוע הצבאית של חמאס. נהרג בפיצוץ מסתורי בשכונת שיח' רדואן בעזה בשנת 1995. יחיא עיאש ("המהנדס") היה ראש הזרוע הצבאית של חמאס. נהרג בשנת 1996 באמצעות טלפון סלולרי ממולכד. מוחי א-דין א-שריף ("המהנדס" 2), תפס את מקומו של יחיא עיאש כמכין המטענים הראשי של חמאס. נהרג בשנת 1998. האחים עוודאללה, מפקדי הזרוע הצבאית של חמאס בגדה עד חיסולם ב-1998. איימן עדנאן אל-חלאוה, היה מפקד הזרוע הצבאית של חמאס בשכם בתחילת האינתיפאדה השנייה. נהרג בפעילות של ישראל באוקטובר 2001. מחמוד אבו הנוד, מפקד הזרוע הצבאית של חמאס בגדה אחרי חיסול האחים עוודאללה. נהרג בירי טילים למכוניתו בנובמבר 2001. קייס עדואן, מפקד ומהנדס בכיר של חמאס בשומרון, אחראי לטבח ליל הסדר. נהרג במצור של צה"ל, השב"כ והימ"מ ב-5 באפריל 2002 אחרי שנורה בראשו והבית בו התבצר נהרס על ידי דחפור D9 משוריין של צה"ל. סלאח שחאדה ניהל את הזרוע הצבאית של חמאס ברצועה אחרי ניסיון החיסול הכושל של מוחמד דף ב-2002. נהרג על ידי פצצה במשקל טון שהוטלה על ביתו ושהרגה 16 אנשים. מוהנד טאהר, מפקד הזרוע הצבאית של חמאס באזור השומרון במהלך האינתיפאדה השנייה. נהרג בפעילות של ישראל יחד עם פעיל בכיר נוסף עימאד דראוזה ביולי 2002. נאסר עסידה, היה בכיר המבוקשים בשומרון. נהרג בהיתקלות עם כוחות שייטת 13 במרץ 2003. עלי עלאן, בכיר המבוקשים בכלל שטחי איו"ש. נהרג בהיתקלות עם כוחות צה"ל במרץ 2003. יאסר טה, אחד מראשי הזרוע הצבאית של חמאס ברצועת עזה בזמן האינתיפאדה השנייה. נהרג בפעילות של ישראל ביוני 2003. עבדאללה קוואסמה, בכיר המבוקשים בחברון. נהרג בהיתקלות עם הימ"מ ביוני 2003. אחמד באדר, יורשו של קוואסמה. נהרג במצור על ידי כוחות צה"ל יחד עם עוזרו עז א-דין מיסק בספטמבר 2003. בסאל קוואסמה, יורשו של באדר. נהרג על ידי דחפור D9 של צה"ל בספטמבר 2003. מוחמד אל-חנבלי, היה מפקד הזרוע הצבאית של חמאס בשכם. נהרג בהיתקלות עם כוחות צה"ל בשכם בספטמבר 2003. איימן סיאם - ראש מערך הרקטות. תיפקד בתפקיד זה עוד במבצע עופרת יצוקה ב-2008, אז צה"ל ניסה לחסלו. במבצע צוק איתן ב-2014 דווח בטעות שנהרג, אך לאחר מכן צה"ל חזר בו. לבסוף חוסל בנובמבר 2023 במהלך מלחמת חרבות ברזל, אז חמאס אישר את מותו. באסם עיסא, היה מפקד חטיבת עזה. נהרג במבצע שומר החומות ב-2021. סעד ערביד, היה אחד מבכירי הזרוע הצבאית של חמאס ברצועת עזה. נהרג בפעולה של ישראל באוקטובר 2003. ואאל נסאר, פעיל בכיר בזרוע הצבאית של חמאס ואחראי על פרויקט הקסאם ועוזרו, מוחמד סרסור שעסק בתכנון פיגועים ובגיוס פעילים לארגון. נהרגו בטיל שנורה ממסוק חיל האוויר לעבר אופנוע שרכבו עליו ב-30 במאי 2004. עדנאן אל-ע'ול, היה מבכירי הזרוע הצבאית של חמאס ברצועת עזה, מומחה להכנת מטעני נפץ, "אבי התעשייה הצבאית הפלסטינית", "אבי הקסאם", ויד ימינו של ראש גדודי עז א-דין אל-קסאם, מוחמד דף. אחראי לרצח עשרות חיילים ואזרחים ישראלים. נהרג על ידי צה"ל בסיכול ממוקד באוקטובר 2004. אחמד סארי, פעיל בכיר בזרוע הצבאית של חמאס ברצועת עזה. נהרג בתאונת עבודה בביתו בזמן הכנת מטען. אסעד ריאן, פעיל חבלה בצפון רצועת עזה ואחיו של השייח' ניזאר ריאן. נהרג בהתפוצצות בזמן עצרת של החמאס בשנת 2005. לטענת הפלסטינים הוא נהרג על ידי ישראל. חסן אבו שקפה, ממפקדי הזרוע הצבאית של חמאס בצפון הרצועה. נהרג בזמן הכנת מטען בבית לאהיא ביוני 2008. אשרף מושתהא, מפקד הזרוע הצבאית של חמאס בשכונת תופאח בבית לאהיא. נהרג בזמן הכנת מטען בבית לאהיא ביוני 2008. הש'ייח ניזאר ריאן (נודע בכינוי: "הענק"), המופתי של גדודי עז א-דין אל-קסאם, נהרג במחנה הפליטים ג'באליה בהפצצה של חיל האוויר על ביתו ב-1 בינואר 2009, במהלך מבצע עופרת יצוקה. אמיר מנסי, מפקד המערך הארטילרי במרחב העיר עזה, נהרג בתקיפת חיל האוויר הישראלי בעת שניסה לשגר פצצת מרגמה לעבר כוחות חטיבת גולני ב-10 בינואר 2009 במסגרת מבצע 'עופרת יצוקה'. מחמוד אל-מבחוח, נהרג בבית מלון בדובאי ב-20 בינואר 2010, בהתנקשות המיוחסת למוסד. אחמד ג'עברי, ראש בפועל של גדודי עז א-דין אל-קסאם ומנהיג הצבא העממי של חמאס, בין השאר החזיק בגלעד שליט. נהרג בעזה ב-14 בנובמבר 2012. כונה על ידי התקשורת הישראלית "רמטכ"ל החמאס". אחמד אבו ג'לאל, מפקד פלוגה במערך הקרקעי של חמאס, נהרג בנובמבר 2012 בעת שהיה בדרכו לשגר טיל נ"ט. ח'אלד שאער, בכיר במערך הנ"ט של חמאס, נהרג בנובמבר 2012. מוחמד שעבאן, מפקד בקומנדו הימי של חמאס בעזה, נהרג ב-8 ביולי 2014 במהלך מבצע צוק איתן בכלי רכבו יחד עם שלושה מחבלים נוספים. מוחמד אבו שמאלה, מפקד הזרוע הצבאית של חמאס בדרום הרצועה. אחראי מנהרות ההברחה ברפיח. נהרג במבצע צוק איתן. ראאד אל-עטאר, מפקד חטיבת רפיח. היה מפקד החטיפה של גלעד שליט. שלח מחבלים למרחב סיני כדי שיבצעו ירי רקטות לעבר אילת. נהרג במבצע צוק איתן. מוחמד אל-ע'ול, אחראי הכספים של חמאס. נהרג מהפגזה של חיל האוויר על מכוניתו ב-24 באוגוסט 2014 במסגרת מבצע 'צוק איתן'. מאזן פוקהא, ראש "מטה הגדה" של חמאס. נהרג בידי מתנקש ב-24 במרץ 2017. נור בראכה, מפקד גדוד ח'אן יונס של חמאס. נהרג בהיתקלות כוח צה"ל עם מחבלי חמאס בח'אן יונס ב-11 בנובמבר 2018 במסגרת מבצע סודי של מערך המבצעים המיוחדים. עלי קאדי, מפקד כוחות ביחידת הנוח'בה, יחידת העילית של חמאס. מהמתכננים והמפקד של כוחות הנוח'בה במתקפת הפתע על ישראל. נהרג ב-13 באוקטובר 2023 במהלך מלחמת חרבות ברזל. איימן נופל, מפקד הזרוע הצבאית של חמאס במרכז הרצועה. היה עצור בידי מצרים, ברח מהכלא בפברואר 2011. נהרג ב-17 באוקטובר 2023 במהלך מלחמת חרבות ברזל. שאדי בארוד, סגן ראש מחלקת המודיעין של חמאס. נהרג ב-26 באוקטובר 2023 במהלך מלחמת חרבות ברזל. עצאם אבו רכבה, ראש המערך האווירי של חמאס. נהרג ב-28 באוקטובר 2023 במהלך מלחמת חרבות ברזל. מחמד עצאר, ראש מערך הנ"ט של חמאס. נהרג ב-1 בנובמבר 2023 במהלך מלחמת חרבות ברזל. ג'מאל מוסא, מפקד מנגנון הביטחון המיוחד של משטרת החמאס ברצועה. בשנת 1993 ביצע פיגוע ירי לעבר כוחות צה”ל שהיו בסיור בשטח רצועת עזה. נהרג ב-5 בנובמבר 2023 במהלך מלחמת חרבות ברזל. אחמד ע'נדור, מפקד הזרוע הצבאית של חמאס בצפון רצועת עזה. חוסל בנובמבר 2023 במהלך מלחמת חרבות ברזל. עבד אל פתאח מעאלי, סגנו של יחיא עייאש ("המהנדס") חוסל בתאריך 30 בדצמבר 2023 ברצועת עזה על ידי ישראל. החיסול נחשב לסגירת מעגל משמעותית מאחר ש-30 שנה נחשב למבוקש על ידי צה"ל. [דרוש מקור] סלאח אל-עארורי, ממונה על פעילות הזרוע הצבאית של חמאס ביהודה ושומרון וסגן ראש הלשכה המדינית של חמאס. חוסל ב-2 בינואר 2024 במהלך מלחמת חרבות ברזל. מרואן עיסא, סגן מפקדה של הזרוע הצבאית של חמאס. לשעבר מפקד גדודי עז א-דין אל-קסאם, מאז מותו של אחמד ג'עברי ועד חזרתו של מוחמד דף לתפקיד. חוסל ב-11 במרץ 2024 במהלך מלחמת חרבות ברזל. ע'אזי אבו טמאעה, אחראי אמצעי הלחימה ולשעבר מפקד מחנות המרכז בזרוע הצבאית. חוסל ב-11 במרץ 2024 במהלך מלחמת חרבות ברזל יחד עם מרוואן עיסא. מחמד דבאבש, היה אחראי הביטחון של החמאס ברצועת עזה. לשעבר ראש מערך המודיעין. חוסל בנובמבר 2023 במהלך מלחמת חרבות ברזל. ראא'ד ת'באת - ראש מטה כוח האדם, חוסל במרץ 2024 במבצע ניתוח מקומי במהלך מלחמת חרבות ברזל. מוחמד דף, מפקד הזרוע הצבאית של חמאס. חוסל בהתנקשות ביולי 2024. ראפע סלאמה, מפקד חטיבת ח'אן יונס בזרוע הצבאית. חוסל ביולי 2024 בח'אן יונס בהתנקשות במוחמד דף במהלך מלחמת חרבות ברזל. רווחי מושתהא, ממייסדי הזרוע הצבאית של חמאס, מעורב בחטיפת נחשון וקסמן וממשוחררי עסקת שליט. על פי דיווח של העיתון א-שרק אל-ווסט, נהרג בפיצוץ מנהרה במהלך מלחמת חרבות ברזל ביולי 2024. עבד אל-האדי סיאם, ממפקדי הזרוע הצבאית של חמאס ברצועת עזה נהרג ביחד עם רווחי מושתהא ביולי 2024 במהלך מלחמת חרבות ברזל מפיצוץ מנהרה. בישראל וארצות הברית הן הלשכה המדינית והן הזרוע הצבאית של חמאס מוגדרים כארגון טרור. בדצמבר 2014 הוצא מרשימת ארגוני הטרור של האיחוד האירופי. ימים ספורים לאחר מכן הוכרז הארגון כארגון טרור על ידי בית המשפט המצרי. מדיה וקבצים בנושא גדודי עז א-דין אל-קסאם בוויקישיתוף גדודי עז א-דין אל-קסאם, ביישום טלגרם ד"ר מיכאל מילשטיין, מהי הנחבה, הכוח המיוחד של חמאס?, אתר מערכות, 2023 תנועת ההתנגדות האסלאמית חמא ס, גדודי עז אל-דין אל-קסאם, דף שער בספרייה הלאומית אתר הארגון (באנגלית) אתר הארגון (בעברית) אתר הארגון (בערבית) סרט תיעודי על גדודי עז א-דין אל קסאם, כולל ראיוניות עם בכירים, 2006, אלג'זירה גיא אביעד, הזרוע הצבאית של חמאס ברצועת עזה: התפתחות, דפוסי פעולה וצפי, צבא ואסטרטגיה גיליון 1 (אפריל 2009) - המכון למחקרי ביטחון לאומי ג'ודי רודרן, גדודי עז א-דין אל-קאסם: הדבק שבין חמאס לרחוב העזתי, באתר הארץ, 19 בנובמבר 2012 אמיר בוחבוט וסוכנויות הידיעות, צה"ל עצר בכיר חמאס ברמאללה, באתר nrg‏, 23 ביוני 2007 לילא עבד א-נור, עזה, ‏התנגדות מבית: כך איבדה הזרוע הצבאית של חמאס את אמון תושבי הרצועה, באתר מעריב אונליין, 11 בדצמבר 2018 ספיר ליפקין, ‏רוצחים מלידה: כך נבנתה הנוח'בה, יחידת העילית של חמאס שהובילה את הטבח בעוטף, באתר ‏מאקו‏, 31 באוקטובר 2023 יואב זיתון, מחבלים מ"השכונה", מארבים מתוזמנים, מנהרות נשק: מה זה בעצם "גדוד חמאס"? | מח"ט בצה"ל מסביר, באתר ynet, 6 באפריל 2024 לפי תרגום הקוראן של אורי רובין, 2005, עמ' 145 יניב קובוביץ, ראשי נפץ של 90 ק"ג וטווחים של יותר ממאה ק"מ: זהו מערך הרקטות של חמאס, באתר הארץ, 5 במאי 2019 Council Decision of 21 December 2005 implementing Article 2(3) of Regulation (EC) No 2580/2001 on specific restrictive measures directed against certain persons and entities with a view to combating terrorism and repealing Decision 2005/848/EC (באנגלית), נבדק ב-2024-06-01 שירות הביטחון האוסטרלי, al-Qassam Brigades: Details of the organisation, ממשלת אוסטרליה, ‏22.8.2021 Lists associated with Resolution 1373, New Zealand Police (באנגלית) La branche armée du Hamas palestinien déclarée "terroriste" en Egypte, rts.ch, ‏2015-01-31 (בצרפתית) Proscribed terrorist groups or organisations, GOV.UK (באנגלית) מחלקת המדינה של ארצות הברית, Foreign Terrorist Organizations, ממשלת ארצות הברית, ‏20.5.2021 Al-Qassam Brigades :: Jihad Intel, jihadintel.meforum.org מחלקת המדינה של ארצות הברית, Executive Order 13224, ממשלת ארצות הברית, ‏20.5.2021 ההסבר באתר החמאס הרשמי من نحن, האתר של גדודי אל-קסאם יואב זיתון, סיכום 2018: אלף שיגורים מעזה, 16 הרוגים בפיגועים, באתר ynet, 31 בדצמבר 2018 צה"ל תוקף מטרות בעזה: "מנסים לפגוע במנהרות חמאס ובמפקדים", באתר מעריב אונליין, 12 באוקטובר 2023 רועי נחמיאס, מוחמד דף מציג: "האקדמיה הצבאית של חמאס", באתר ynet, 3 ביולי 2006 nrg מעריב, 'מההתנתקות גדל חמאס ל-20 אלף חמושים', באתר nrg‏, 10 באפריל 2008 יניב קובוביץ, ראשי נפץ של 90 ק"ג וטווחים של יותר ממאה ק"מ: זהו מערך הרקטות של חמאס, באתר הארץ, 5 במאי 2019 30,000 לוחמים, אלפי רקטות ורחפנים מתאבדים: יכולות חמאס, באתר www.inss.org.il Christian Chesnot, Michel Goya : "Militairement, le Hamas monte en gamme depuis 2010", France Culture, ‏2021-05-18 (בצרפתית) Nziv, כמה פעילי טרור נותרו בעזה בהשוואה לכמות ערב טבח ה-7.10, על רקע פרסום דו"צ. דעה, באתר Nziv.net, ‏2024-07-18 Samia Nakhoul, How Hamas secretly built a 'mini-army' to fight Israel, Reuters, ‏16.102023 מרכז המידע למודיעין וטרור, התנהלות חמאס ואופיו של הטרור מרצועת עזה, ‏מרץ 2010 ענת קורץ, אודי דקל, בנדטה ברטי, משבר רצועת עזה: מענה לאתגר, באתר המכון למחקרי ביטחון לאומי, ‏ינואר 2018 חיל האוויר, חיל האוויר חיסל שורה של בכירים בארגון הטרור חמאס, באתר Twitter, ‏5.12.23 דובר צהל, דובר צהל עושה לכם סדר - איך נראת הלחימה בשטח>>, באתר www.instagram.com זו הפגיעה שהשפיעה על תפקוד חמאס, באתר צה"ל, 13 בנובמבר 2023 ספיר ליפקין, ‏החיסול שהסעיר את עזה: ההלוויה ההמונית של בכיר חמאס - ותיעודי הזוועה, באתר ‏מאקו‏, 25 ביוני 2023 שי לוי, ‏מי יהיה הבא בתור? רשימת המבוקשים של צה"ל, באתר ‏מאקו‏, 18 במאי 2018 ספיר ליפקין, ‏מפקדי חמאס ובכירי הארגון שחוסלו ב"חרבות ברזל", באתר ‏מאקו‏, 25 באוקטובר 2023 דובר צה"ל, בין בתי המפקדים שהותקפו נמנים ביתו של נסים אבו עג'ונה, מפקד גדוד בית לאהיא, באתר טוויטר, ‏17.5.2021 עלי ואקד, שלושה פעילי חמאס נהרגו בתקיפת חיה"א ברצועה, באתר ynet, 12 ביוני 2008 צה"ל ושב"כ חיסלו את מפקד גדוד בית חאנון של ארגון הטרור חמאס במרחב תת קרקעי בג'באליא, באתר ערוץ 7 חיל האוויר, חוסלו שורה של בכירים בחטמ"ר עזה של חמאס, באתר Twitter, ‏5.12.23 Instagram, www.instagram.com שחר קליימן, היעד הבא: נחשף תיעוד חדש של מח"ט העיר עזה בחמאס, באתר ישראל היום, 21 בדצמבר 2023 אליאור לוי, על הכוונת של צה"ל: "אנשי הצללים" בהנהגת חמאס נחשפים, באתר כאן – תאגיד השידור הישראלי, 6 בדצמבר 2023 מבצע "שומר החומות" - הודעות שיצאו לעיתונות, באתר השב"כ, ‏21.5.2021 יואב זיתון, התקיפה המשמעותית ביותר: חוסלו מקורבים למוחמד דף | זו הרשימה, באתר ynet, 12 במאי 2021 אלה בכירי "פורום המטה הכללי" של חמאס שחוסלו במבצע המיוחד, באתר צה"ל, ‏12.5.2021 לילך שובל, פיקד על מתווי הפשיטה באוקטובר: כך חוסל מפקד גדוד שאטי של חמאס, באתר ישראל היום, 3 בדצמבר 2023 רועי רובינשטיין, יואב זיתון, חוסל מג"ד שג'אעיה, שהיה אחראי לאסון הנגמ"ש ב"צוק איתן" | תיעוד התקיפה, באתר ynet, 2 בדצמבר 2023 יואב זיתון, אוגדה 36 נכנסה לאל-בורייג' במרכז הרצועה; כ-900 מחבלים חוסלו בשג'אעיה | תמונת מצב, באתר ynet, 26 בדצמבר 2023 חוסל מפקד גדוד צברא תל אלהוא בחמאס, מוצטפא דלול, באתר צה"ל, 3 בנובמבר 2023 לוחמי גולני בהיתקלות עם מחבלים. צפו בתיעוד, באתר צה"ל, 18 בנובמבר 2023 דובר צה"ל בעברית, צה"ל ממשיך לפרק את חטיבת עזה. מתוך 7 מפקדים בכירים, 4 חוסלו. נותרו 3 מפקדים בשרשרת הפיקוד: מפקד החטיבה ושני מפקדי גדודים, באתר טוויטר, ‏21.12.2023 מבצע "שומר החומות" - סיכום 16.05, באתר צה"ל, 15 במאי 2021 אליאור לוי, סערת חיסול בכיר חמאס: נחשד כהומו והוצא להורג, באתר ynet, 2 במרץ 2016 יניב קובוביץ וג'קי חורי, מסמכים מעזה חושפים פרטים על הוצאתו להורג של מפקד בחמאס בטענה שהיה הומו, באתר הארץ, 3 באפריל 2024 צבא ההגנה לישראל, עולה כי בתקיפה במרחב בית הספר "חסן סלאמה" חוסל המחבל ג'בר עזיז, אשר שימש כמפקד גדוד אלפרקאן, באתר טוויטר, ‏5.8.2024 מבצע צוק איתן - יומן מלחמה, באתר ערוץ 7, ‏21.7.2014 חמאס Archives - Page 41 of 72, באתר מרכז המידע למודיעין ולטרור על שם אלוף מאיר עמית, ‏2014-08-06 ספיר ליפקין, ‏אחרי שקודמיהם חוסלו: אלו מפקדי גדוד דרג' תופאח שנמצאים על הכוונת של צה"ל, באתר ‏מאקו‏, 18 בדצמבר 2023 צה"ל בהכוונה מודיעינית מדויקת של שב"כ ואמ"ן, חיסלו את מפקד גדוד דרג' תפאח של ארגון הטרור חמאס, ראפת עבאס, באתר טוויטר, ‏26.10.2023 צפו בעדכון דובר צה"ל, באתר צה"ל, 11 במרץ 2024 חיל האוויר הישראלי, חיל-האוויר חיסל במהלך הלילה את המחבל ואיל עספה, מפקד גדוד דיר אל-בלח של ארגון הטרור חמאס בחטיבת מחנות המרכז, בהכוונת שב"כ ואמ"ן., באתר טוויטר, ‏6.11.2023 חיסולים וחקירות, באתר צה"ל, ‏2.4.2024 "הם פוגשים ברגעים אלה את עוצמת צה"ל": לאחר סג'עייה - אוגדה 36 מסתערת על מחנות המרכז, באתר www.israelhayom.co.il לילך שובל, צה"ל ושב"כ חיסלו את מפקד גדוד נוציראת וסגנו שהשתתפו במתקפה על בארי ויישובי העוטף, באתר ישראל היום, ‏6.1.2024 צהל מאשר רשמית: מחט חאן יונס חוסל בתקיפה אמש | חמל, באתר hamal.co.il אליאור לוי, הנסיעה, השיחה של סא"ל מ', הקנייה במכולת והחילוץ | תיעוד הפעולה שהסתבכה בעזה, באתר ynet, 12 בינואר 2019 אמיר בוחבוט‏, המפקד ירה על מחבלים - ופגע בסא"ל מ': הכשלים בחאן יונס נחשפים, באתר וואלה, 7 ביולי 2019 אליאור לוי, מתן צורי, יואב זיתון ואיתמר אייכנר, כוח מיוחד חדר לעזה ונחשף; בחילופי האש נהרגו קצין צה"ל ו-7 אנשי חמאס, באתר ynet, 11 בנובמבר 2018 צבא ההגנה לישראל, צה"ל ושב"כ חיסלו הלילה את מדחת מבאשר, מפקד גדוד מערב חאן יונס בארגון הטרור חמאס., באתר טוויטר, ‏27.10.2023 Hamas Elimination Tracker, gazasmostwanted.com הישג נוסף: חוסל מפקד גדוד גזרת צפון של חאן יונס, באתר "סרוגים", 25 באוקטובר 2023 חטיבת רפיח, באתר www.israelhayom.co.il ספיר ליפקין, ‏ארבעה גדודים ואלפי מחבלים: מבט אל תוך חטיבת רפיח, באתר ‏מאקו‏, 5 במאי 2024 אליאור לוי, רשימת החיסול של צה"ל: אלו ה"אסים" של חמאס, באתר כאן – תאגיד השידור הישראלי, 14 בנובמבר 2023 שחר קליימן, מפקד חטיבת רפיח נחשף: בניו מחבלי נוח'בה שחוסלו, כוחותיו בורחים מהעיר | פרופיל, באתר ישראל היום לוחמי 401 השמידו את מוצב האימונים של גדוד תל סולטאן, באתר צה"ל, 23 ביוני 2024 כך חיסל צה"ל את המג"ד האחראי על הגזרה בה הוחזקו ששת החטופים | ישראל היום, באתר www.israelhayom.co.il, ‏2024-09-10 ענת קורץ, אודי דקל, בנדטה ברטי, משבר רצועת עזה: מענה לאתגר (עמ' 45), באתר המכון למחקרי ביטחון לאומי, ‏2018 יואב זיתון, "הפתעה ועוצמה רבה". תוכנית צה"ל למלחמה הבאה בעזה, באתר ynet, 14 באפריל 2016 אמיר בוחבוט‏, מה סיפר מפקד החוליה בקומנדו של חמאס, באתר וואלה, 31 ביולי 2014. עמית סגל ניר דבורי, ‏הבקשה של פיקוד הדרום בלילה שלפני הטבח - והסירוב | פרסום ראשון, באתר ‏מאקו‏, 26 בפברואר 2024 צה"ל: 1,500 גופות של מחבלים אותרו בעוטף עזה, באתר ynet, 10 באוקטובר 2023 לילך שובל, תיעוד: כך חוסל אחד המפקדים שהובילו את מתקפת הטרור על ישראל, באתר ישראל היום, 14 באוקטובר 2023. ניר דבורי, ‏האיום של חמאס מתחת למים - והמענה, באתר ‏מאקו‏, 28 במאי 2018 גילי כהן, תיעוד מסווג של צה"ל מתקרית חדירת המחבלים לזיקים דלף, אתר פלסטיני העלה אותו לרשת, באתר הארץ, 11 בדצמבר 2014 יואב זיתון, קומנדו חמאס מתעצם; היעד: אשקלון ואשדוד, באתר ynet, 20 באוגוסט 2015 יואב זיתון, כך נראה מעגן הקומנדו שבנה חמאס מכספי האו"ם, באתר ynet, 10 באוגוסט 2016 אמיר בוחבוט‏, אבירי חמאס: הצצה ליחידת הקומנדו הימי בעזה שמדאיגה את צה"ל, באתר וואלה, 11 בספטמבר 2018 איתי בלומנטל וכרמלה מנשה, צוללות אוטונומיות, וניסיונות לפגוע באסדת גז: האיום הימי של חמאס נחשף, באתר כאן – תאגיד השידור הישראלי, 16 במאי 2021 יואב זיתון, צפו: המזל"ט של חמאס שיכול להגיע עד לת"א, באתר ynet, 16 בנובמבר 2012 ניר דבורי, ‏הזמנות באינטרנט והברחות - וידע מאיראן ומסוריה: כך מקים חמאס "מערך אווירי", באתר ‏מאקו‏, 6 באפריל 2023 יואב זיתון, המזל"טים המתאבדים של חמאס, באתר ynet, 10 ביולי 2014 חקירתו של פעיל חמאס צבאי שהתאמן במלזיה לביצוע פיגוע חדירה באמצעות מצנחי רחיפה, באתר שירות הביטחון הכללי, ‏29 ביולי 2014 יואב זיתון, העומד בראש חוסל, וגם שלושת מחליפיו: צה"ל חושף את הפגיעה במערך האווירי של חמאס, באתר ynet, 20 בדצמבר 2023 יואב זיתון, עינב חלבי, הכווין מחבלים על מצנחי רחיפה ב-7 באוקטובר: חוסל ראש המערך האווירי של חמאס, באתר ynet, 28 באוקטובר 2023 אמיר בוחבוט‏, עם רוח גבית מאיראן ומסוריה: כך ייסד חמאס את מערך המל"טים, באתר וואלה, 17 בדצמבר 2016 יואב זיתון, מזל"ט של חמאס חדר מעזה ויורט על ידי טיל פטריוט באזור אשדוד, באתר ynet, 14 ביולי 2014 יואב זיתון, מזל"ט מעזה חדר והתרסק בשטח ישראל, באתר ynet, 25 ביוני 2015 יואב זיתון ואליאור לוי, חיל האוויר יירט בהצלחה מזל"ט של חמאס, באתר ynet, 20 בספטמבר 2016 רועי קייס, בנה מל"טים לחמאס וחיזבאללה: צפו במומחה הטיסה שחוסל בפעולה שמיוחסת למוסד, באתר ynet, 17 בדצמבר 2016 חוסלו ראשי מערך הייצור הרקטי של חמאס בעזה | Israel Defense, באתר www.israeldefense.co.il גלעד כהו, אז מי זה ג’מאל א-זבדה?, באתר אבו עלי אקספרס, ‏24.5.2021 ירון אברהם ניר דבורי, ‏שב"כ: אלה בכירי החמאס שחוסלו במבצע המורכב בעזה, באתר ‏מאקו‏, 12 במאי 2021 ynet (2021-05-12), דובר צה"ל: רוב מערך הייצור של חמאס והג'יהאד הושמד, נבדק ב-2024-06-29 עכשיו 14 (2024-01-08), מעומק מפעל הטילים של חמאס: כתבנו במחרטת הענק שחשפו לוחמי גולני ושריון ברצועה, נבדק ב-2024-06-29 שי לוי, ‏מטעני נפץ ומנועים לרקטות: צה"ל פשט על מחרטה לייצור נשק של חמאס, באתר ‏מאקו‏, 29 בפברואר 2024 מחצית מהנהגת הזרוע הצבאית של חמאס חוסלה וכ-14,000 מחבלים נפגעו, באתר צה"ל, ‏16.7.2024 איתי אילנאי, בתוך המודיעין של חמאס: איך ידעו עלינו כל כך הרבה בדרך ל-7 באוקטובר, באתר ישראל היום, ‏14.3.2024 סוכן משולש: פודקאסט על מודיעין וריגול: המודיעין של חמאס: פרק אורח עם נתנאל פלמר on Apple Podcasts, באתר Apple Podcasts (באנגלית בריטית) צה"ל ושב"כ: חוסל ראש מערך התצפיות בחמאס, שלקח חלק בתכנון הטבח ב-7 באוקטובר, באתר ynet, 7 בדצמבר 2023 سلاح السايبر : كتائب الشهيد عز الدين القسام, האתר הרשמי של גדודי אל-קסאם, ‏2021 כאן | חדשות - תאגיד השידור הישראלי (2020-02-16), במשך חודשים: חמאס פרץ לטלפונים של מאות חיילים וקצינים, נבדק ב-2024-06-29 חשיפה: חמאס פרץ לעשרות מצלמות ביישובי העוטף לפני 7.10 | ישראל היום, באתר www.israelhayom.co.il, ‏2024-06-19 יניב הלפרין, ישראל חיסלה את ראש מערך הסייבר של החמאס -, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏2021-05-12 גלעד מורג ויואב זיתון, אישום: חמאס גייס שני סוכנים ישראלים מתל אביב ומלוד, באתר ynet, 27 בינואר 2020 צה"ל פגע בבכירים במערך המודיעין של חמאס, באתר כאן – תאגיד השידור הישראלי, 12 במאי 2021 צבא הגנה לישראל, לפני זמן קצר, הותקפו בתיהם של מח"ט העיר עזה, באסם עיסא, מח"ט חאן יונס ראפע סאלמה וראש מערך המודיעין הצבאי של חמאס מוחמד יאזורי, אשר שימשו כתשתיות טרור, באתר טוויטר, ‏12.5.2021 טל לב רם, ‏מקורב לסינוואר ומוחמד דף: זה בכיר החמאס שחוסל בתקיפת צה"ל, באתר מעריב אונליין, 17 באוקטובר 2023 יואב זיתון, חוסל סגן ראש המודיעין של חמאס, שתכנן את הטבח עם סינוואר | תיעוד ההפצצה, באתר ynet, 26 באוקטובר 2023 חיסול משמעותי ברפיח: יאסין רביע ראש מטה הגדה ובכיר נוסף נהרגו בתקיפה Melanie Swan, ‏Hamas ‘using massive stockpile of Chinese weaponry’ in Gaza, The Telegraph, 5 January 2024 פרש צבא וביטחון - זיהוי מקלע גרמני יואב זיתון, מסוריה לסיני - ומשם לעזה: המסלול של חלק מהאמל"ח ששימש בפלישת חמאס, באתר ynet, 26 באוקטובר 2023 בנואה פוקו וסונה אנגל רסמוסן, ‏טילים מצפון קוריאה, מרוסיה ומאיראן: ניתוח הנשק של חמאס, באתר גלובס, 5 בנובמבר 2023 יואב זיתון, גלנט: "חטיבת חאן יונס הוכרעה, חמאס מחפש מחליף לסינוואר", באתר ynet, 18 בפברואר 2024 במערכת הביטחון מעריכים: לחמאס נשארו מאות רקטות בלבד, באתר www.israelhayom.co.il עשרות סוחבים > חמאס מפרסם תיעוד ממערך רקטות ה-M90 | המחדש | כל החדשות והעדכונים, באתר hm-news.co.il, ‏2024-01-01 אליאור לוי, על שם מח"ט רפיח שחוסל בצוק איתן: זו הרקטה החדשה שנורתה לאזור ירושלים, באתר ynet, 11 במאי 2021 יואב זיתון, אליאור לוי, מתן צורי, סיון חילאי, רן בוקר, ירון דרוקמן, מאיר אוחיון, באמצע היום: עשרות רקטות ליישובי המרכז, חלקן יורטו; רקטה בשטח פתוח בערבה, באתר ynet, 13 במאי 2021 Gaza Underground Infrastructure Photos באתר cryptome אשר שכטר, איך נהפכו המנהרות לעורק הכלכלי הראשי בעזה, באתר TheMarker‏, 25 ביולי 2014 רועי קייס, מצרים מטביעה את מנהרות חמאס, באתר ynet, 18 בספטמבר 2015 האלמנט החסר: חמאס לא לבד בעזה באתר מידה החמאס מול הג'יהאדיסטים באתר ממרי רועי קייס, ישראל חשפה את דובר הזרוע הצבאית?, באתר ynet, 25 ביולי 2014 ישראל חיסלה את המבוקש מס\' 1 מהחמאס מחמוד אבו הנוד - 25/11/01, באתר ערוץ 7, 25 בנובמבר 2001 כתבי ynet, סלאח שחאדה חוסל עם 15 אזרחים נוספים, באתר ynet, 23 ביולי 2002 מאת עמוס הראל, צה"ל הרג את ראש הזרוע הצבאית של החמאס בשומרון, באתר הארץ, 1 ביולי 2002 דו-חיים: חיל הים יוצא מהמים, באתר וואלה, 11 בדצמבר 2014 פליקס פריש ועלי ואקד, החמאס ספג מכה אנושה: שניים מבכיריו נהרגו, באתר ynet, 18 במרץ 2003 יהונתן ליס,עמוס הראל,ארנון רגולר, כוח ימ"מ הרג אמש את בכיר החמאס, עבדאללה קוואסמה בחברון, באתר הארץ, 21 ביוני 2003 פליקס פריש ועלי ואקד, חברון: נהרג בכיר החמאס שהתבצר בבניין, באתר ynet, 22 בספטמבר 2003 פליקס פריש ועלי ואקד, לוחם השייטת נהרג בפעולת צה"ל בשכם, באתר ynet, 5 בספטמבר 2003 אמיר בוחבוט, ראש המערך הרקטי של חמאס נפגע בתקיפה, באתר מקור ראשון, ‏6.1.2009 איתמר ב"ז, בובות גרב, באתר העין השביעית, 11 ביולי 2014 יואב זיתון, רועי קייס ואליאור לוי, צה"ל טען "חיסלנו בכיר בחמאס" - וחזר בו; כלי רכב נפגעו מרקטה בשדרות, באתר ynet, 10 ביולי 2014 אמיר בוחבוט‏, גופות בכירי חמאס הוצאו ממנהרה: צה"ל ביצע חיסול תת-קרקעי ראשון, באתר וואלה, 26 בנובמבר 2023 עלי ואקד וחנן גרינברג, 4 נהרגו בפיצוץ בעזה, בהם בכירי חמאס ותינוקת, באתר ynet, 12 ביוני 2008 מ"המהנדס" לרמטכ"ל חמאס - היסטוריה של חיסולים באתר וואלה! חנן גרינברג, צה"ל: חוסל מפקד מערך הרקטות בעיר עזה, באתר ynet, 10 בינואר 2009 מערכת תכניות קשת, ‏דקה אחר דקה: כך חוסל מחמוד אל-מבחוח, באתר ‏מאקו‏, 3 בנובמבר 2015 שני בכירי חמאס חוסלו בתקיפת חיל האוויר ברצועה, באתר וואלה, 16 בנובמבר 2012 אליאור לוי ויואב זיתון, צה"ל חיסל 3 בכירים בזרוע הצבאית של חמאס, בהם את מפקד חטיפת שליט, באתר ynet, 21 באוגוסט 2014 דורון פסקין, חוסל: האיש שעמד בראש קן הצרעות של רפיח, באתר כלכליסט, 21 באוגוסט 2014 הצבא התנקש באיש חמאס מוחמד אל-ע'ול. אשה ושלושה ילדים נוספים נהרגו בעזה - שיחה מקומית, באתר שיחה מקומית, ‏ביולי 2014 אליאור לוי, 4 יריות לראש, עם משתיק קול: כך חוסל בכיר חמאס, באתר ynet, 25 במרץ 2017 פזית רבינא, ‏אין בראכה: קצין חמאס שחוסל בחאן יונס, בעיתון מקור ראשון, 16 בנובמבר 2018 חוסלו אחראי מערך הנ"ט וראש המודיעין של חמאס, באתר "סרוגים", 13 בנובמבר 2023 יואב זיתון, צה"ל: חוסל מחבל מ"העשירייה הראשונה" בחמאס, הושמדה מנהרת ענק, באתר ynet, 28 במרץ 2024 יואב זיתון, צה"ל מאשר רשמית: חיסלנו את מוחמד דף, באתר ynet, 1 באוגוסט 2024 רויטרס ואיתמר אייכנר, אירופה הוציאה את חמאס מהרשימה השחורה, באתר ynet, 17 בדצמבר 2014 רועי קייס ואליאור לוי, בית המשפט במצרים: חמאס הוא ארגון טרור, באתר ynet, 28 בפברואר 2015